পুলওয়ামা কাণ্ডের নেপথ্যে পাকিস্তান, স্বীকারোক্তি পাক বায়ু সেনার!

ওয়েবডেস্ক: পাকিস্তান (Pakistan) যে সন্ত্রাসের আঁতুড়ঘর তা বিশ্ববাসী জানেন। উসামা বিন লাদেনকে (Usama Bin Laden) সারা বিশ্বে খুঁজে পাওয়া যাচ্ছিল না। আমেরিকা (US) তাকে পাকিস্তানের অ্যাবোটাবাদে খতম করে। লস্কর-ই-তইবা, জইশ-ই-মহম্মদের মতো জঙ্গি সংগঠনগুলির জন্ম পাকিস্তানে। আলকায়দা থেকে আইসিসের যোগসূত্রও পাকিস্তানে ভুরিভুরি। ভারতে সন্ত্রাসবাদী কাজ চালিয়ে আসছে পাকিস্তান। একথা বিশ্ব মঞ্চে তুলে ধরা হলেও অস্বীকার করে পাকিস্তান। এবার ২০১৯ সালে পুলওয়ামা কাণ্ডে যে হাত ছিল তা স্বীকার করে নিল পাকিস্তান। পাক বায়ু সেনার এক আধিকারিক এই স্বীকারোক্তি করলেন। এতদিন তা অস্বীকার করে এসেছে পাকিস্তান। গত ২২ এপ্রিল জম্মু ও কাশ্মীরের পহেলগামে জঙ্গি হামলায় ২৬ জন পর্যটকের মৃত্যু হয়। পাকিস্তানের মদতে ওই হামলা হয়। সেই ঘটনাতেও তাদের হাতের কথা অস্বীকার করে আসছে পাক বাহিনী। যার জবাবে অপারেশন সিঁদুরের মাধ্যমে প্রত্যাঘাত করে ভারত।

ভারত ও পাকিস্তান উত্তেজনার আবহে পাকিস্তান এয়ার ফোর্সের পাবলিক রিলেশনের ডিজি এয়ার ভাইস মার্শাল ঔরঙ্গজেব আহমেদ শুক্রবার এই স্বীকারোক্তি করেন। তিনি বলেন, পাকিস্তানের আকাশ পথ, মাটি, জল যদি হুমকির মুখে পড়ে আমরা কোনও মীমাংসায় যাব না। আমরা পুলওয়ামায় আমাদের কৌশলগত বুদ্ধিমত্তা জানাতে চেয়ছিলাম। এবার আমরা আমাদের অপারেশনর অগ্রগতি ও কৌশলগত ক্ষমতা দেখিয়েছি। একটি সাংবাদিক সম্মেলনে যখন তিনি একথা বলছেন তাঁর পাশেই ছিলেন লেফটেন্যান্ট জেনারেল শরিফ আহমেদ চৌধুরী। তাঁর বাবা সুলতান বসিরুদ্দিন মাহমুদ আন্তর্জাতিক জঙ্গি। লাদেনের সঙ্গে যোগাযোগ ছিল। আমেরিকা তাকে গ্রেফতার করেছিল। রাষ্ট্রপুঞ্জের নিরাপত্তা পরিষদে আলকায়দার তালিকায় তার নাম ছিল।

আরও পড়ুন: সংঘর্ষ বিরোধী পাকিস্তানের… কী বলছে চীন? জেনে নিন বড় আপডেট

পুলওয়ামায় জইশ-ই মহম্মদের আত্মঘাতী হামলায় ৪০ জন সিআরপিএফের মৃত্যু হয়েছিল। সেসময়ের পাকিস্তানের প্রধানমন্ত্রী ইমরান খান পুলওয়ামা কাণ্ডে পাক যোগের কথা অস্বীকার করেছিলেন।

দেখুন অন্য খবর: